pythainlp/thai_wikipedia_clean_20230101 huggingface dataset:
อนึ่ง เซเลอร์มูนฉบับละครโทรทัศน์ มีชื่อเรื่องภาษาอังกฤษว่า Pretty Guardian Sailor Moon ซึ่งต่างจากภาคอนิเมะที่ใช้ชื่อว่า Pretty Soldier Sailor Moon
เซเลอร์มูน (มังงะ)
เซเลอร์มูน ฉบับมังงะ (หนังสือการ์ตูน) แต่งเนื้อเรื่องและวาดภาพโดย นาโอโกะ ทาเคอุจิ ลงตีพิมพ์เป็นตอนๆ ในนิตยสารนาคาโยชิ ของสำนักพิมพ์โคดันฉะ ประเทศญี่ปุ่น ฉบับรวมเล่มมีความยาวทั้งหมด 18 เล่มจบ ส่วนในประเทศไทย สำนักพิมพ์วิบูลย์กิจ เป็นผู้ได้รับลิขสิทธิ์ในการจัดพิมพ์
เซเลอร์มูน ฉบับมังงะ จะดำเนินเนื้อเรื่องค่อนข้างกระชับ และแตกต่างกับภาคอนิเมะอย่างสิ้นเชิง โดยในอนิเมะจะลดความรุนแรงของเนื้อเรื่องในมังงะลงมาก และในมังงะจะไม่ค่อยเน้นตลก ยิ่งไปกว่านั้น การ์ตูนเรื่องนี้ยังได้รับรางวัลอีกด้วย แต่ว่าหน้าปกในเล่มที่ 18 ของไทย กับของญี่ปุ่นไม่เหมือนกัน และวิบูลย์กิจได้จัดทำมังงะอีกเล่ม เป็นตอนพิเศษที่ชื่อว่า "ความรักของเจ้าหญิงคางูยะ" จำนวน 2 เล่มจบ โดยในแต่ละเล่มจะมีพินอัพแถมให้ด้วย
วันหนึ่งในเมือง จูบัง กรุงโตเกียว นักเรียนมัธยมต้นชื่อ สึคิโนะ อุซางิ นักเรียนสาวชั้น ม.2 ที่แสนจะซุ่มซ่าม เรียนไม่ดี กีฬาก็ไม่เก่ง ได้พบกับลูนาร์ แมวดำประหลาดซึ่งมีรูปจันทร์เสี้ยวที่หน้าผากและช่างพูด ได้มอบเข็มกลัดวิเศษให้เธอ ทำให้เธอแปลงร่างเป็นเซเลอร์มูน กอบกู้โลกจากพลังชั่วร้าย ลูนาร์ และ อุซางิ ได้ร่วมทีมกันเพื่อค้นหาเจ้าหญิงเนโอควีนเซเรนิตี้และผลึกเงินมายา หรือ Silver Crystal พวกเขายังได้พบกับ มิซุโนะ อามิ ผู้รักการเรียนและมีความเป็นอัจฉริยะ ผู้ตื่นขึ้นในฐานะเซเลอร์เมอร์คิวรี่ , ฮิโนะ เร หญิงสาวในศาลเจ้าชินโต ผู้ตื่นขึ้นในฐานะเซเลอร์มาร์ส , คิโนะ มาโกโตะ เธอเป็นสาวห้าวร่างสูง ย้ายมาจากโรงเรียนอื่นมาอยู่ที่โรงเรียนเดียวกับอุซางิเพราะเธอมีเรื่องทะเลาะอยู่ตลอดเวลา ผู้ตื่นขึ้นในฐานะเซเลอร์จูปิเตอร์ และ ไอโนะ มินาโกะ (บุคลิกค่อนข้างคล้ายอุซางิ ก่อนที่จะมาร่วมเนื่องจากผู้เขียนได้แรงบันดาลใจจากเรื่องเซเลอร์วี นำมาขยายเนื้อเรื่องและเพิ่มตัวละคนจนกลายเป็นเซเลอร์มูน) ผู้ซึ่งตื่นขึ้นในฐานะเซเลอร์วีนัส เธอมีแมวสีขาวชื่ออาร์เทมิสเป็นคู่หู นอกจากนี้ พวกเขายังได้รู้จักกับ จิบะ มาโมรุ นักเรียนมัธยมปลายที่ช่วยพวกเขาในบางครั้งด้วย เขาเป็นหน้ากากทักซิโด้
ในช่วงตอนต้นเหล่าอัศวินต้องต่อสู้กับ Dark Kingdom ซึ่งสมาชิกพยายามค้นหาผลึกเงินมายา หรือ Silver Crystal และปลดปล่อยราชินีที่ชื่อ Queen Metaria เซเลอร์มูนและเซเลอร์คนอื่น ๆ ได้ค้นพบว่าในอดีตชาติก่อนหน้านี้พวกเธอเป็นสมาชิกของอาณาจักรแห่งดวงจันทร์โบราณที่เรียกว่า Silver Millennium อาณาจักรแห่งความมืดทำสงครามกับพวกเขา ส่งผลให้เกิดการทำลายล้างของอาณาจักรแห่งดวงจันทร์ ผู้ปกครองราชินี Serenity ได้ส่งเจ้าหญิง Serenity ลูกสาวของเธอซึ่งกลับชาติมาเกิดเป็น อุซางิ พร้อมกับผู้พิทักษ์ Sailor Guardians และที่ปรึกษาแมวของพวกเขา Luna และ Artemis และเจ้าชาย Endymion คนรักของเจ้าหญิงซึ่งกลับชาติมาเกิดใหม่เป็นมาโมรุ
ในช่วงของภาคที่สอง พวกอัศวินเซเลอร์ได้พบกับ จิบิอุสะ หรือ อุซางิน้อย ลูกสาวในอนาคตของ อุซางิ และมาโมรุ ซึ่งมาจากโตเกียว ในศตวรรษที่ 30 หรือที่รู้จักกันในชื่อ "คริสตัลโตเกียว" ซึ่งปกครองโดยนีโอควีนเซเรนิตี้ หรืออุซางิแห่งอนาคต และโดนโจมตีโดยกลุ่มศัตรูในชื่อ Black Moon ในระหว่างการเดินทาง เซเลอร์มูนและผองเพื่อนได้พบกับเซเลอร์พลูโต ผู้พิทักษ์ประตูห้วงเวลา จิบิอุสะ หรืออุซางิน้อย ได้ถูกล้างสมองโดยไวส์แมน พ่อมดชั่วร้ายผู้หลอกใช้และกลายเป็น Black Lady และในที่สุดก็กลับเนื้อกลับตัวและตื่นขึ้นในฐานะอัศวินเซเลอร์ด้วยเช่นกัน เป็นเซเลอร์จิบิมูน หรือเซเลอร์มูนน้อย
ส่วนภาคที่สาม ได้มีการปรากฏตัวของนักแข่งรถชื่อ เทนโอ ฮารุกะ และศิลปินนักไวโอลินชื่อ ไคโอ มิจิรุ ซึ่งเป็นอัศวินเซเลอร์จากระบบสุริยะรอบนอก คือ เซเลอร์ยูเรนัส และ เซเลอร์เนปจูน ซึ่งมีหน้าที่ปกป้องระบบสุริยะจากภัยคุกคามภายนอก นอกจากนี้ยังมี เมโอ เซ็ตสึนะ นักศึกษาวิชาฟิสิกส์ ซึ่งได้กลับชาติมาเกิดเป็น เซเลอร์พลูโต ซึ่งภายหลังอัศวินเซเลอร์จากระบบสุริยะรอบนอกทั้ง 3 คน มีภารกิจเพื่อสังหารเด็กหญิงสาวลึกลับ ชื่อ โทโมเอะ โฮตารุ ซึ่งเป็นผู้พิทักษ์แห่งการทำลายล้าง เซเลอร์แซทเทิร์น อย่างไรก็ตาม เมื่อเซเลอร์แซทเทิร์นตื่นขึ้น เธอได้เข้าร่วมการต่อสู้ครั้งสุดท้ายกับศัตรูหลักของภาคนี้คือ Death Busters ซึ่งได้ยอมสละชีวิตของเธอโดยการฟาดง้าวอาวุธประจำตัวของเธอ และด้วยพลังที่ได้รับใหม่ของเซเลอร์มูน ได้กลายเป็นซูเปอร์เซเลอร์มูน อุซางิได้ฟื้นฟูโลกและนำ โฮตารุ ที่กลายเป็นเด็กทารกกลับมา
ส่วนภาคที่สี่ เมื่อ Dead Moon Circus กลุ่มวายร้าย ใช้ประโยชน์จากความฝันบุกเอริวเชี่ยน (ดินแดนคู่ขนานกับโลก) ได้จับ เฮลิออส ซึ่งกลายเป็น เปกาซัส และพยายามติดต่อเพื่อขอความช่วยเหลือจากผู้พิทักษ์ เนื้อเรื่องนี้ยังกล่าวถึงความเกี่ยวข้องของมาโมรุในฐานะผู้พิทักษ์โลกและเจ้าของคริสตัลทองคำ ซึ่งเป็นหินศักดิ์สิทธิ์ของอาณาจักรทองคำ มาโมรุและเหล่าอัศวินเซเลอร์ได้รวมตัวกันอีกครั้งครบทั้งสิบคน ได้รวมพลังของพวกเขาเข้าด้วยกัน ทำให้ ซูปเปอร์เซเลอร์มูน สามารถแปลงร่างเป็น Eternal Sailor Moon และเอาชนะ Queen Nehelenia หัวหน้าของ Dead Moon ได้
ในภาคสุดท้าย Sailor Starlights จากระบบดาว คินโมคุ ผู้ปกครองของพวกเขา เจ้าหญิงคาคิว และจิบิจิบิ สาวน้อยลึกลับร่วมกับ Eternal Sailor Moon ในการต่อสู้กับ Shadow Galactica นำโดย เซเลอร์กาแล็กเซีย อัศวินผู้ซึ่งได้อาละวาดไปทั่วกาแล็กซี่ เพื่อขโมย Sailor Crystals ซึ่งเป็นแก่นแท้ของชีวิตพวกเขา หลังจากที่มาโมรุหรือหน้ากากทักซิโด้และอัศวินเซเลอร์ในระบบสุริยะหลักทั้งหมดถูกได้ถูก Shadow Galactica สังหาร Eternal Sailor Moon ได้เดินทางไปยัง Galaxy Cauldron ซึ่งเป็นแหล่งกำเนิดของ Sailor Crystals ที่ทางช้างเผือกทั้งหมด เพื่อพยายามชุบชีวิตคนที่เธอรักและเผชิญหน้ากับ Chaos ที่มาของ ความขัดแย้งทั้งหมดในกาแลคซี่
นาคาโยชิ.
เป็นหนังสือการ์ตูนภาพสี่สี ที่นำมาจากการ์ตูนแอนิเมชัน เจ้าของลิขสิทธิ์โดย ธนาชัย แอนด์ เอ็น พี จี กรุ๊ป แปลโดย รัชนี ธนาไพศาล
ส่วนการดำเนินเรื่องค่อนข้างสั้น เนื่องจากทางสำนักพิมพ์ตัดตอนที่ไม่สำคัญออก เพื่อให้เนื้อเรื่องกระชับ รวดเร็ว ที่ญี่ปุ่นนั้นผลิตออกมาถึงภาคซุเปอร์เอส อนิเมะจะลงก่อนถึงจะมาตัดภาพเป็นการ์ตูน นากาโยชิ แต่ในประเทศไทยผลิตถึงภาคอาร์ เท่านั้น แต่ว่าในเซเลอร์มูนภาคแรกก็จะแถมโปสเตอร์ และภาคอาร์จะแถมสมุดโน้ต และในแต่ละเล่มนั้นท้ายเล่มจะมีการแปลงร่างของอัศวินต่างๆและแนะนำสินค้าเซเลอร์มูนอีกด้วย
เซลเลอร์มูน.
สาวน้อยมหัศจรรย์ เซลเลอร์มูน มี 10 เล่ม 30 ตอน
เซลเลอร์มูน อาร์.
สาวน้อยมหัศจรรย์ เซลเลอร์มูน อาร์ มี 3 เล่ม 27 ตอน
เซเลอร์มูน (ละครเวที)
เซเลอร์มูน ฉบับละครเวที เกิดจากการนำบทประพันธ์การ์ตูนเรื่องเซเลอร์มูน ที่แต่งโดยนาโอโกะ ทาเคอุจิ มานำเสนอในรูปแบบละครเวที ซึ่งมีลักษณะเป็นละครเพลง ที่นิยมเรียกกันในชื่อย่อว่า เซรามิว  (มาจากคำว่า "เซเลอร์มูน มิวสิคัล"  โดยมีการดัดแปลงเนื้อหาในอะนิเมะ และ มังงะ ให้เข้ากับรูปแบบของละครเวที รายละเอียดปลีกย่อยบางส่วนจึงถูกตัดออกไป และมีตัวละครพิเศษหลายตัวที่ปรากฏเฉพาะในภาคละครเวที เนื้อหาหลักกล่าวถึงการต่อสู้ของเหล่าเซเลอร์ทีม และความสามัคคีในการร่วมแรงร่วมใจในการต่อสู้ จนประสบกับชัยชนะในที่สุด นอกจากนี้การแสดงสดของเซรามิว ยังถูกบันทึกและออกวางจำหน่ายในรูปแบบ วิดีโอ กับ ดีวีดี ด้วย
เซรามิว เริ่มเปิดการแสดงครั้งแรกในช่วงฤดูร้อนของปี พ.ศ. 2536 และหลังจากนั้นก็เปิดการแสดงมาตลอดทุกปี จนกระทั่งสิ้นสุดลงในช่วงฤดูหนาวของปี พ.ศ. 2548 โดยมีผู้คนให้ความสนใจ และเข้าไปชมกันอย่างแน่นขนัดทุกรอบ ซึ่งตลอดระยะเวลาดังกล่าว จะมีการเปลี่ยนตัวนักแสดงไปเรื่อยๆ เนื่องจากนักแสดงคนเดิมได้เลิกแสดงไปด้วยเหตุผลต่างๆ (ซึ่งเรียกกันว่า "สำเร็จการศึกษา") จากนั้นก็จะมีการสรรหานักแสดงคนใหม่เข้ามาแทนที่ โดยนักแสดงที่รับบทเป็นเซเลอร์มูน ก็มีการเปลี่ยนถึง 4 คนด้วยกัน ได้แก่
ส่วนเพลงที่มาใช้ในละครเวทีในแต่ละฤดูนั้นจะแต่งเพลงทั้งใหม่หมด เพื่อให้เข้ากับเนื้อเรื่องของเซเลอร์มิวในแต่ละฤดู และเพลงที่ใช้เป็นธีมหลักของเซเลอร์มิว คือ เพลง La Soldier
หอยมือเสือยักษ์
หอยมือเสือยักษ์ (; , /ไทร-เดก-นา-ไก-เกส/) เป็นสัตว์ทะเลที่ไม่มีกระดูกสันหลังจำพวกมอลลัสกา โดยถูกจัดอยู่ในกลุ่มหอยสองฝา (Bivalves หรือ Pelecypods) มีฝาเปลือก 2 ชิ้นประกบติดกันทางด้านล่าง ขอบด้านบนหยักเป็นคลื่น บนเปลือกเป็นแนวสันยาวโค้งจากฐานมาถึงขอบเปลือกข้างละประมาณ 4–5 แนว มีเกล็ดเปลือกเป็นแผ่นบาง ๆ ระบายเป็นชั้น ๆ ขนานกันในแนวขวางโดยรอบเปลือกด้านนอก ฝาทั้งสองด้านของหอยมือเสือยักษ์ ยึดติดกันด้วยเอ็น ฝาด้านบนจะเปิดออกเพื่อรับแสงและจะแผ่ส่วนเนื้อเยื่อที่เรียกว่าแมนเทิล (Mantle) ซึ่งมีสีสันสวยงามออกมา ลวดลายบนแมนเทิลของหอยแต่ละตัวจะไม่เหมือนกัน ส่วนที่เปลือกประกบกันอยู่เป็นบานพับเปลือก ต่อจากบานพับเปลือกออกมาจะมีส่วนที่ลักษณะเป็นช่องสำหรับให้เส้นใยเนื้อ เยื่อที่เรียกว่า บิสซัส (Byssus) ทำหน้าที่เชื่อมยึดตัวหอยให้เกาะติดกับหินหรือวัสดุใต้น้ำ หอยจะมีน้ำหนักได้ถึง 200 กิโลกรัม กว้าง 120 เซนติเมตร มีชีวิตยืนยาวได้ถึง 100 ปีหรือมากกว่าจัดเป็นหอยสองฝาที่มีขนาดใหญ่ที่สุดในโลก ติดอยู่ในอนุสัญญาไซเตส (CITES) ในน่านน้ำไทยไม่พบตัวที่มียังมีชีวิตอยู่ แต่พบเพียงซากฟอสซิล ปัจจุบันยังไม่สามารถเพาะขยายพันธุ์ได้ในประเทศไทย
Gian Clam
หอยปากกระจาด  จัดอยู่ไฟลัมมอลลัสคา เป็นหอยฝาเดียว เปลือกทรงกรวย ปลายยอดแหลม มีทั้งชนิดที่เปลือกเรียบและเปลือกไม่เรียบ มีได้ทั้งสีน้ำตาล สีดำ หรือน้ำตาลปนดำ กินซากสัตว์เป็นอาหาร อาศัยอยู่ตามหาดทรายหรือหาดเลน
Dog Whelk
ละครเวที เซเลอร์มูน
มังงะ เซเลอร์มูน
เกม เซเลอร์มูน
เพลง เซเลอร์มูน
ละครโทรทัศน์ เซเลอร์มูน
ปราโมทย์ สุขุม
ปราโมทย์ สุขุม (เกิด 9 ตุลาคม พ.ศ. 2483 - 23 มีนาคม พ.ศ. 2550) อดีตกรรมการบริหารพรรคประชาธิปัตย์ อดีตสมาชิกผู้แทนราษฎรเขตคลองสาน อดีตรัฐมนตรีช่วยว่าการกระทรวงศึกษาธิการ เป็นนักการเมืองที่ได้รับฉายาว่า “สุภาพบุรุษนักการเมือง” จากสื่อมวลชน
ปราโมทย์ สุขุม เกิดเมื่อวันที่ 9 ตุลาคม พ.ศ. 2483 เป็นบุตรชายเกษม สุขุม (2450-2533) อดีตผู้ว่าราชการจังหวัดปัตตานี, ผู้ว่าราชการจังหวัดฉะเชิงเทรา, ผู้ว่าราชการจังหวัดปทุมธานี และผู้ตรวจราชการกระทรวงมหาดไทย กับ คุณหญิงชื่นจิตต์ สุขุม (2462-2542) ปราโมทย์ได้เข้าเรียนกรุงเทพคริสเตียนวิทยาลัย จนจบระดับชั้นประถมศึกษาปีที่ 6 จึงเดินทางไปศึกษาที่ประเทศอเมริกา โดยเข้าเรียนที่ Fishburne Military School และสำเร็จการศึกษาปริญญาตรีสถาปัตยกรรมศาสตร์ ภูมิสถาปัตยกรรม และการวางผังสิ่งแวดล้อม Utah State University ภายหลังจบการศึกษาได้กลับมารับราชการ “สถาปนิกเอก” สำนักผังเมือง กระทรวงมหาดไทย และรักษาการ “ผู้อำนวยการกองวิจัย” สำนักผังเมือง กระทรวงมหาดไทย ในปี พ.ศ. 2518 ได้รับเลือกเป็นปลัดเมืองพัทยา (ผู้บริหารระดับสูงสุดของเมืองพัทยาเทียบเท่านายกเทศมนตรี ตามพระราชบัญญัติเมืองพัทยา) ในระหว่างปี พ.ศ. 2521 ถึง พ.ศ. 2523 ดำรงตำแหน่ง “รองโฆษกประจำสำนักนายกรัฐมนตรี" (รองโฆษกรัฐบาล) ในสมัย พล.อ.เปรม ติณสูลานนท์ เป็นนายกรัฐมนตรี ในระหว่างปี พ.ศ. 2529 ถึง พ.ศ. 2531
ชีวิตครอบครัว สมรสและหย่ากับกัญญา ตัณฑเศรษฐี (ปัจจุบันคือคุณหญิงกัญญา หงส์ลดารมภ์) มีบุตรด้วยกัน 3 คน
ปราโมทย์ สุขุม ถึงแก่กรรมด้วยโรคระบบหัวใจไหลเวียนโลหิตล้มเหลว รวมอายุได้ 67 ปี
ปราโมทย์ สุขุม เจริญรอยตามบรรพบุรุษต้นตระกูล “สุขุม” คือ มหาอำมาตย์นายก เจ้าพระยายมราช (ปั้น สุขุม) ตลอดจนสืบสายเลือด “คนไทยเชื้อสายจีน” จากตระกูล ณ สงขลา ของคุณย่า
ซึ่งทั้งสองตระกูลสะสมความซื่อสัตย์ ความดีงามไว้ในแผ่นดินถึง 5 รัชกาล ฉะนั้นการที่ได้รับการ
แต่งตั้งเป็นอดีตอนุกรรมการปราบปรามการทุจริตและประพฤติมิชอบในวงราชการ (ป.ป.ป.) ถึง 2
สมัย (ปัจจุบันเปลี่ยนชื่อเป็น ป.ป.ช.) ย่อมเป็นหลักยืนยันความซื่อสัตย์สุจริตได้เป็นอย่างดี
รายชื่อโรงเรียนสาธิตในประเทศไทย
โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา
สังกัดมหาวิทยาลัยของรัฐ.
โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้
สังกัดมหาวิทยาลัยในกำกับของรัฐ.
โรงเรียนสาธิตในสังกัดมหาวิทยาลัยในกำกับของรัฐ มีทั้งหมด 24 แห่ง ดังนี้
โรงเรียนสาธิตในสังกัดมหาวิทยาลัยราชภัฏ.
โรงเรียนสาธิตในสังกัดมหาวิทยาลัยราชภัฏ มีทั้งหมด 32 แห่ง ดังนี้
โรงเรียนสาธิตในสังกัดมหาวิทยาลัยเทคโนโลยีราชมงคล.
ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
โรงเรียนสาธิตในสังกัดมหาวิทยาลัยเอกชน.
ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
ครีเดนซ์เคลียร์วอเทอร์รีไววัล
ครีเดนซ์เคลียร์วอเทอร์รีไววัล  หรือเป็นที่รู้จักกันในชื่อย่อ ซีซีอาร์ - CCR หรือ ครีเดนซ์ เป็นวงดนตรีร็อกอเมริกัน ซึ่งประกอบด้วยนักดนตรี 4 คน คือ จอห์น โฟเกอร์ที (กีตาร์, ร้องนำ, ฮาร์โมนิกา, เปียโน), ทอม โฟเกอร์ที (กีตาร์, เปียโน), สตู คุค (เบส) และ ดั๊ก คลิฟฟอร์ด (กลองและเพอร์คัสชัน)
วงซีซีอาร์ มีจุดเริ่มต้นมาจากวง "The Blue Velvets" ตั้งแต่ทศวรรษ 1950 สมาชิกวงประกอบด้วย จอห์น โฟเกอร์ที, สตู คุค, ดั๊ก คลิฟฟอร์ด ต่อมา ทอม โฟเกอร์ที พี่ชายของจอห์น เริ่มเข้ามาร่วมวงด้วยตั้งแต่ พ.ศ. 2502 (ค.ศ. 1959) ในปี พ.ศ. 2507 ทางวงเซ็นสัญญาบันทึกกับบริษัท แฟนตาซีเรคคอร์ดส์ เปลี่ยนชื่อวงเป็น "The Visions" และ "The Golliwogs" ผลงานของวงในช่วงนี้ไม่ประสบความสำเร็จนัก
ในปี พ.ศ. 2510 บริษัท แฟนตาซีเรคคอร์ดส์ เปลี่ยนผู้บริหาร และเสนอที่จะออกอัลบั้มให้กับวง โดยมีเงื่อนไขว่าจะต้องเปลี่ยนชื่อวงใหม่ ทั้งสี่คนตั้งชื่อวงใหม่ว่า 'ครีเดนซ์เคลียร์วอเทอร์รีไววัล" โดย "ครีเดนซ์" มาจากชื่อ ครีเดนซ์ นูบอล เพื่อนของทอม, "เคลียร์วอเทอร์" มาจากโฆษณาเบียร์โอลิมเปีย และ "รีไววัล" หมายถึง การกลับมารวมวงอีกครั้ง
ซีซีอาร์ ประสบความสำเร็จเป็นอย่างดี ซิงเกิล "Suzie Q" ของวง เป็นเพลงแรกที่ขึ้นไปถึงอันดับ Top 40 ในปี พ.ศ. 2511 ในปีต่อมาเพลง "Proud Mary" ขึ้นถึงอันดับ 2 จัดอันดับโดยนิตยสารบิลบอร์ด เพลงนี้กลายเป็นเพลงที่มีชื่อเสียงที่สุดของวง ถูกนำมาร้องใหม่หลายครั้ง
ทางวงมีผลงานอัลบั้มทั้งสิ้น 7 ชุด มีซิงเกิลขึ้นถึงอันดับ 2 ของอเมริกาทั้งสิ้น 7 เพลง ก่อนจะประกาศยุบวงในเดือนตุลาคม พ.ศ. 2515
หลังจากยุบวง สตู คุค และดั๊ก คลิฟฟอร์ด ยังมีผลงานร่วมกันในชื่อวง "Creedence Clearwater Revisited" ตั้งแต่ปี พ.ศ. 2538 ส่วน ทอม โฟเกอร์ที เสียชีวิตเมื่อ พ.ศ. 2533 ด้วยโรคเอดส์ซึ่งติดมาจากการถ่ายเลือด
ในประเทศไทย เพลงของซีซีอาร์ ที่เป็นที่นิยม คือเพลง Have You Ever Seen The Rain? ซึ่งมาขับร้องใหม่โดย Joan Jett and The Blackhearts เมื่อ พ.ศ. 2533
ซีซีอาร์
Basophil granulocyte
เซลล์เม็ดเลือดขาว
สะพานกาญจนาภิเษก  เป็นสะพานขึงข้ามแม่น้ำเจ้าพระยาแห่งใหม่ของประเทศไทย เป็นส่วนหนึ่งของถนนกาญจนาภิเษก (ทางหลวงพิเศษหมายเลข 9 ช่วงทางพิเศษสายบางพลี-สุขสวัสดิ์) เพื่อเทิดพระเกียรติพระบาทสมเด็จพระเจ้าอยู่หัว เนื่องในวโรกาสที่ทรงครองสิริราชสมบัติครบ 50 ปี พุทธศักราช 2539 ลักษณะการก่อสร้างเป็นสะพานขึงระนาบคู่ขนาด 6 ช่องจราจร ข้ามแม่น้ำเจ้าพระยาระหว่างท้องที่ตำบลบางจาก (เขตเทศบาลเมืองลัดหลวง) กับตำบลบางหัวเสือ (เขตเทศบาลเมืองปู่เจ้าสมิงพราย) อำเภอพระประแดง จังหวัดสมุทรปราการ มีความสูงจากระดับน้ำทะเล 52 เมตร เพื่อให้เรือสินค้าสามารถเข้าออกได้ ตัวสะพานมีความยาวช่วงกลางแม่น้ำ 500 เมตร ซึ่งถือว่าเป็น "สะพานขึง" ที่มีช่วงกลางแม่น้ำยาวที่สุดในประเทศไทย และถือว่าเป็นสะพานข้ามแม่น้ำที่สูงที่สุดในเอเชียตะวันออกเฉียงใต้ เป็นสะพานแรกที่เรือจากอ่าวไทยจะลอดผ่าน และเป็นสะพานสุดท้ายของน่านน้ำเจ้าพระยา เปิดให้บริการเมื่อวันที่ 15 พฤศจิกายน พ.ศ. 2550
แมสซาชูเสตส์
รัฐแมสซาชูเสตส์
เฟิงหวง
เฟิงหวงเป็นเมืองโบราณแหล่งท่องเที่ยวสำคัญของมณฑลหูหนาน ชื่อเมืองแปลว่า นกหงส์ อยู่ทางภาคตะวันตกของมณฑลหูหนาน สร้างขึ้นในสมัยราชวงศ์ชิง ภูมิประเทศเป็นภูเขาและทุ่งนาข้าวล้อมรอบ อยู่บริเวณเชิงเขาและมีแม่น้ำถัวเจียงไหลผ่านมีสะพานหงเฉียวเป็นทางเชื่อม มีถนนที่ปูด้วยหินเขียว มีกำแพงเมืองโบราณตั้งอยู่ริมน้ำ
ประชากรมีประมาณ 3 แสนคน ส่วนใหญ่เป็นชนเผ่าถู่เจียและชาวม้ง
เป็นบ้านเกิดของ เสิ่งฉงเหวิน นักประพันธ์ชาวจีน
มะลุลี
มะลุลี เป็นไม้เถาเลื้อยที่มีดอกสีขาวคล้ายมะลิ มีกลิ่นหอมตลอดทั้งวัน เลื้อยไกลราว 1-2 เมตร
การปลูกมลุลีก็ทำเช่นเดียวกันกับการปลูกมะลิโดยทั่ว ๆ ไป โดยการนำกิ่งที่ได้จากการตอนหรือการปักชำ มาปลูกลงดิน โดยให้ขุดหลุมปลูกขนาด 1x1 ฟุต หรือมากกว่านี้เล็กน้อย แล้วรองก้นหลุมต้วยปุ่ยพืชสด หรือปุ๋ยหมักก็ได้ประมาณ 1/4 ของหลุม กลบดินเล็กน้อย แล้วางกิ่งปลูกหรือกิ่งปักชำลงกลางหลุมกลบดินพอแน่น แล้วรดน้ำให้ชุ่ม
โดยการปักชำกิ่ง ตอนกิ่ง
วงศ์ปลากุเรา
วงศ์ปลากุเรา  เป็นวงศ์ปลาในอันดับ Perciformes ใช้ชื่อวิทยาศาสตร์ว่า Polynemidae (/โพ-ลี-นี-มิ-ดี/)
มีรูปร่างทั่วไปเป็นทรงกระบอก ลำตัวแบนข้างเล็กน้อย หัวและจะงอยปากทู่ ปากกว้างอยู่ด้านล่างของจะงอยปาก ตาเล็กอยู่ตอนปลายของหัวและมีเยื่อไขมันบาง ๆ คลุม ครีบหลังแบ่งเป็น 2 ตอนอยู่ห่างกัน ตอนแรกเป็นก้านแข็งสั้น ตอนท้ายเป็นก้านอ่อน ครีบหางเว้าลึก ครีบอกแบ่งเป็น 2 ส่วน ส่วนบนเป็นครีบยาวแหลม ส่วนล่างเป็นเส้นยาวแยกออกเป็นเส้นตั้งแต่ 4 - 14 เส้น มีความยาวแล้วแต่ชนิด เกล็ดเป็นแบบสากมีขนาดเล็กละเอียด
เป็นปลากินเนื้อ โดยกินกุ้ง, ปลา หาเหยื่อและสัมผัสได้ด้วยครีบอกที่เป็นเส้น มีความสำคัญทางเศรษฐกิจ พบในเขตอบอุ่นทั่วโลก โดยมากเป็นปลาทะเล พบในน้ำกร่อยและน้ำจืดเพียงไม่กี่ชนิด มีทั้งหมด 8 สกุล 38 ชนิด มีขนาดใหญ่สุดได้ถึง 2 เมตร คือ ปลากุเราแอฟริกา ("Polydactylus quadrifilis") พบในประเทศไทยประมาณ 10 ชนิด เช่น ปลากุเรา 4 หนวด ("Eleutheronema tetradactylum") เป็นต้น แต่มีเพียง 3 ชนิดเท่านั้นที่พบในน้ำจืด คือ ปลาหนวดพราหมณ์หนวด 7 เส้น ("Polynemus paradiseus"), ปลาหนวดพราหมณ์ทอง ("P. melanochir") และ ปลาหนวดพราหมณ์หนวด 14 เส้น ("P. multifilis") นอกจากนี้แล้วยังนิยมเลี้ยงเป็นปลาสวยงามด้วย สำหรับปลาที่พบในน้ำจืด
วัดอาซะกุซ่า
วัดเซนโซจิ
วัดอาซากุสะ
ปลาหนวดพราหมณ์ หรือ ปลาหนวดตาแป๊ะ  เป็นสกุลของปลาน้ำกร่อยและน้ำจืดจำพวกหนึ่งในวงศ์ปลากุเรา (Polynemidae) ใช้ชื่อสกุลว่า "Polynemus" (/โพ-ลี-นี-มัส/)
เป็นปลาที่พบได้ในน้ำกร่อยและน้ำจืดเท่านั้น ซึ่งแตกต่างจากปลาสกุลอื่นในวงศ์เดียวกัน มีลักษณะโดยรวม คือ ครีบอกแบ่งออกเป็นสองส่วน ส่วนบนเหมือนครีบปลาทั่วไป แต่ส่วนล่างแบ่งเป็นเส้น ๆ มากบ้างน้อยบ้างแล้วแต่ชนิด ตั้งแต่ 3-14 เส้น
เป็นปลาที่ผสมพันธุ์และวางไข่ ฟักเป็นตัวในแม่น้ำสายใหญ่ ๆ อาจพบได้บ้างตามแหล่งน้ำกร่อย เช่น ปากแม่น้ำหรือชายฝั่ง พบแพร่กระจายพันธุ์ ในภูมิภาคเอเชียตะวันออกเฉียงใต้ และประเทศอินโดนีเซีย มีขนาดโตเต็มที่ประมาณ 25 เซนติเมตร
สำหรับในชนิดที่พบในประเทศไทย ได้แก่ ปลาหนวดพราหมณ์เหนือ ("P. aquilonaris"), ปลาหนวดพราหมณ์ตะวันออก ("P. dubius"), ปลาหนวดพราหมณ์หนวด 7 เส้น ("P. paradiseus"), ปลาหนวดพราหมณ์ทอง ("P. melanochir") และ ปลาหนวดพราหมณ์หนวด 14 เส้น ("P. multifilis") นิยมรับประทานเป็นอาหาร และเลี้ยงเป็นปลาสวยงาม
ปลาหนวดพราหมณ์หนวดสิบสี่เส้น หรือ ปลาหนวดพราหมณ์น้ำจืด  อยู่ในวงศ์ปลากุเรา (Polynemidae) มีลักษณะทั่วไปคล้ายกับปลาหนวดพราหมณ์หนวดเจ็ดเส้น ("P. paradiseus") ซึ่งเป็นปลาในสกุลเดียวกัน เพียงแต่มีขนาดลำตัวที่ใหญ่กว่า หัวมีขนาดสั้นกว่า สีพื้นลำตัวคล้ำกว่า และมีจุดดำอยู่บริเวณเหนือครีบอก
มีขนาดโตเต็มที่ประมาณ 20 เซนติเมตร พบใหญ่สุด 30 เซนติเมตร ครีบอกที่เป็นเส้นยาวพบข้างละ 7 เส้น จึงเป็นที่มาของชื่อ พบในบริเวณที่เป็นน้ำจืดมากกว่าปลาหนวดพราหมณ์หนวดเจ็ดเส้น จึงสามารถเลี้ยงให้รอดในสถานที่เลี้ยงได้มากกว่า
ปลาหนวดพราหมณ์หนวดสิบสี่เส้น เป็นปลาที่สวยงามและมีขนาดที่ใหญ่กว่าปลาหนวดพราหมณ์ธรรมดาจึงเป็นที่นิยมในหมู่นักเลี้ยงปลาสวยงาม
แต่ด้วยความที่เป็นปลาที่เลี้ยงค่อนข้างยากจึงทำให้มีอัตราการรอดที่น้อยมากทำให้มีราคาที่ค่อนข้างสูง ในต่างประเทศนิยมสั่งซื้อปลาชนิดนี้
จากประเทศไทย และ ประเทศเวียดนาม โดยราคาของปลาหนวดพราหมณ์หนวดสิบสี่เส้น จะอยู่ที่ประมาณ 1,500 ถึง 3,000 บาท แล้วแต่ความสมบูรณ์ และขนาดของปลา ซึ่งด้วยความที่ปลาหนวดพราหมณ์หนวดสิบสี่เส้น มีขนาดลำตัวที่ใหญ่กว่าปลาหนวดพราหมณ์ธรรมดา จึงทำให้มีราคาที่สูงกว่าเกือบ 2 เท่า โดยทั่วไปปลาหนวดพราหมณ์หนวดสิบสี่เส้น อาศัยอยู่ได้ทั้งในน้ำจืดและน้ำเค็มและสามารถโตได้ในน้ำจืด สำหรับประเทศไทย ปลาหนวดพราหมณ์หนวดสิบสี่เส้น กลายเป็นปลาหายากไปแล้วเพราะปลาส่วนใหญ่มาจากการจับจากธรรมชาติ ซึ่งมีจำนวนลดน้อยลงมาก ซึ่งต่อมาในปี พ.ศ. 2548 สถานีประมงจังหวัดพิษณุโลกสามารถเพาะขยายพันธุ์ได้แล้ว โดยรวบรวมพ่อแม่พันธุ์จากแม่น้ำแควน้อย
บริติชราช
บริติชราช  เป็นการปกครองของราชบัลลังก์ของบริเตนในอนุทวีปอินเดีย ซึ่งก็ถูกเรียกอีกอย่างในชื่อ การปกครองของราชบัลลังก์ในอินเดีย  หรือ การปกครองโดยตรงในอินเดีย (Direct rule in India) โดยดำรงอยู่ตั้งแต่ ค.ศ. 1858 จนถึง ค.ศ. 1947 ซึ่งภูมิภาคที่อยู่ภายใต้การปกครองของบริเตนแห่งนี้ถูกเรียกกันโดยทั่วไปว่า อินเดีย ตามการใช้งานในปัจจุบัน และรวมไปถึงพื้นที่ที่ถูกปกครองจากสหราชอาณาจักรโดยตรง ซึ่งถูกเรียกแบบโดยรวมว่าบริติชอินเดีย และพื้นที่ซึ่งถูกปกครองโดยผู้ปกครองชาวพื้นเมือง แต่เนื่องจากดินแดนเหล่านั้นอยู่ภายใต้การปกครองอย่างสูงสุดของบริเตน จึงทำให้พื้นที่ดังกล่าวถูกเรียกว่ารัฐมหาราชา โดยในบางครั้งภูมิภาคแห่งนี้ถูกเรียกว่า บริติช - อินเดีย หรือ จักรวรรดิอินเดีย ถึงแม้ว่าจะเป็นชื่อเรียกอย่างไม่เป็นทางการก็ตาม
ก่อนหน้ายุคบริติชราช อังกฤษได้ปกครองบรรดาดินแดนในอนุทวีปอินเดียผ่านบริษัทอินเดียตะวันออกกว่าร้อยปี ซึ่งบริษัทนี้มีกองเรือและกองทหารเป็นของตนเอง การปกครองโดยบริษัทฯได้สิ้นสุดลงเมื่อมีการตราพระราชบัญญัติรัฐบาลอินเดีย ค.ศ. 1858 ขึ้น ในการนี้ สมเด็จพระราชินีนาถวิกตอเรียได้สถาปนาพระองค์เป็นจักรพรรดินีนาถแห่งอินเดีย ทรงส่งขุนนางไปปกครองอินเดียในตำแหน่งอุปราชและข้าหลวงต่างพระองค์ ต่อมาภายหลังสงครามโลกครั้งที่สอง ก็ได้มีการแบ่งอินเดียแบ่งออกเป็นสองประเทศในเครือจักรภพคืออินเดีย (ประเทศอินเดียในปัจจุบัน) และปากีสถาน (ประเทศปากีสถานและประเทศบังกลาเทศในปัจจุบัน) ส่วนพม่านั้นได้แยกตัวออกจากรัฐบาลบริติชอินเดียในปี ค.ศ. 1937 และถูกปกครองโดยตรงจากรัฐบาลสหราชอาณาจักรตั้งแต่บัดนั้น
บริติชราชประกอบไปด้วยดินแดนที่เป็นประเทศอินเดียและบังกลาเทศในปัจจุบัน อีกทั้งยังมีเอเดน (1839-1937), พม่าตอนบน (1858-1937), และพม่าตอนล่าง (1886-1937), โซมาลิแลนด์ของบริเตน (1884-98), รัฐทรูเชียล (1820-1947), และ สิงคโปร์ (1858-67) นอกจากนี้ บริติชราชยังมีเขตอำนาจถึงดินแดนในปกครองอังกฤษในตะวันออกกลาง เงินตรารูปีอินเดียใช้กันอย่างแพร่หลายในอนุทวีปอินเดีย อย่างไรก็ตาม ในบรรดาดินแดนในบังคับของอังกฤษเหล่านี้ บริติชซีลอน หรือศรีลังกาในยุคสหราชอณาจักร มีฐานะเป็นคราวน์โคโลนีที่ไม่ขึ้นกับรัฐบาลอุปราชแห่งอินเดีย
ราชอาณาจักรเนปาลและภูฏาน แม้จะมีความขัดแย้งกับสหราชอาณาจักร แต่ก็ได้ลงนามทำสนธิสัญญากัน และได้รับการยอมรับในฐานะรัฐอิสระและไม่ใช่ส่วนหนึ่งในบริติชราช ราชอาณาจักรสิกขิมได้รับการตั้งให้เป็นรัฐเจ้าครองนครหลังการลงนามในสนธิสัญญาอังกฤษ-สิกขิมในปี 1862 อย่างไรก็ตาม ประเด็นของความเป็นอธิปไตยยังคงไม่ได้กำหนดอะไรทั้งสิ้น.มัลดีฟส์เป็นรัฐในอารักขาของบริเตนตั้งแต่ปี 1867 ถึงปี 1965 ไม่ใช่ส่วนหนึ่งในบริติชราช
บริติชอินเดียและรัฐมหาราชา.
อินเดียในยุคของบริติชราช ประกอบด้วยดินแดนสองประเภท คือ "บริติชอินเดีย" ปกครองและบริหารโดยรัฐบาลกลาง กับ "รัฐพื้นเมือง (รัฐมหาราชา) " ปกครองโดยเจ้าอินเดียแต่บริหารโดยรัฐบาลกลาง ทั้งนี้ในมาตรา 18 ของพระราชบัญญัติจำกัดความ ค.ศ. 1889 (Interpretation Act) บัญญัติไว้ว่า:
โดยทั่วไป คำว่า "บริติชอินเดีย" นั้นถูกใช้เพื่อสื่อถึงอนุทวีปอินเดียภายใต้การปกครองของบริษัทอินเดียตะวันออกระหว่าง ค.ศ. 1600 ถึง 1858 นอกจากยังคำว่าบริติชอินเดีย ยังใช้สื่อถึงชาวอังกฤษในอินเดียด้วย ส่วนคำว่า "จักรวรรดิอินเดีย" นั้นเป็นคำที่ไม่ถูกใช้ในสารบบกฎหมาย แต่เนื่องจากกษัตริย์อังกฤษทรงปกครองอินเดียในพระอิสริยยศ "จักรพรรดิแห่งอินเดีย" ดังนั้นเวลากษัตริย์อังกฤษมีพระราชดำรัสไปยังรัฐสภาจึงมักจะเรียกอินเดียว่า "จักรวรรดิอินเดีย" ทั้งนี้ หนังสือเดินทางที่ออกโดยรัฐบาลบริติชอินเดียนั้น ปรากฏคำว่า "Indian Empire" บนปก และปรากฏคำว่า "Empire of India" อยู่ด้านใน นอกจากนี้ยังมีการสถาปนาเครื่องราชอิสริยาภรณ์ที่มีชื่อว่า เครื่องราชอิสริยาภรณ์อันสูงส่งยิ่งแห่งจักรวรรดิอินเดีย ด้วย
มณฑลขนาดใหญ่.
ในช่วงเปลี่ยนผ่านสู่คริสต์ศตวรรษที่ 20 บริติชอินเดียประกอบด้วยมณฑลทั้งสิ้น8มณฑล ซึ่งมณฑลเหล่านั้นได้รับการปกครองโดยผู้ว่าราชการ หรือรองผู้ว่าราชการ
ในช่วงของการแบ่งเบงกอล (ค.ศ. 1905–1913) มณฑลอัสสัมและเบงกอลตะวันออกได้รับการก่อตั้งขึ้นในฐานะเขตรองผู้ว่าราชการ ใน ค.ศ. 1911 "มณฑลเบงกอลตะวันออก"ถูกรวมกับมณฑลเบงกอลอีกครั้ง และมณฑลใหม่ทางตะวันออกได้กลายไปเป็นมณฑลอัสสัม, เบงกอล, พิหาร และโอฑิศา
ออสเตรเลียนโอเพน (เทนนิส)
สารส้ม
สารส้ม หรือ อะลัม ( "แอลัม") คือสารประกอบ ไฮเดรตเต็ดโพแทสเซียมอะลูมิเนียมซัลเฟต (โพแทสเซียมอะลัม) สูตรเคมีว่า KAl(SO4)2.12H2O หรือหมายถึงกลุ่มของสารประกอบอื่น ๆ ในสูตร "AB"(SO4)2.12H2O ซึ่งถูกเรียกว่าสารส้มเช่นกัน
ปลากระทิงจุด
ปลากระทิงจุด หรือชื่อวิทยาศาสตร์: "Mastacembelus alboguttatus"  อยู่ในวงศ์ปลากระทิง (Mastacembelidae) มีรูปร่างทั่วไปคล้ายกับปลากระทิง ("M. armatus") ซึ่งเป็นปลาที่อยู่ในสกุลเดียวกัน แต่มีสีสันและลวดลายที่แตกต่างออกไป มีจุดเป็นวงกลมสีเหลืองหรือเขียวกระจายอยู่ทั่วตัว ครีบหางแยกออกจากครีบหลังและครีบท้องคล้ายสกุลปลาหลด ช่วงท้องสีจาง มีหนามแหลมขนาดเล็กตลอดทั้งลำตัวช่วงบนไว้ป้องกันตัว
มีความยาวประมาณ 40 เซนติเมตร เป็นปลาที่หายาก พบได้น้อย ดังนั้น เมื่อขายในตลาดปลาสวยงาม จะเป็นปลาที่มีราคาสูง ถิ่นอาศัยในไทยจะพบเฉพาะแม่น้ำสาละวินในเขตชายแดนพม่าที่ติดกับไทยเท่านั้น นอกจากนี้ยังพบในแม่น้ำสะโตง และ แม่น้ำมณีปุระ ในประเทศพม่าอีกด้วย โดยมีชื่อเรียกในภาษากะเหรี่ยงว่า "ป่าน"
โรงเรียนสาธิตแห่งมหาวิทยาลัยรังสิต
โรงเรียนสาธิตแห่งมหาวิทยาลัยรังสิต หรือ สาธิตรังสิต เป็นโรงเรียนสองภาษาในเครือสาธิตแห่งแรกของประเทศไทยที่มีระบบ IB ก่อตั้งขึ้นโดย ดร.อาทิตย์ อุไรรัตน์
อธิการบดีมหาวิทยาลัยรังสิตในปัจจุบัน เมื่อวันที่ 4 พฤษภาคม พ.ศ. 2547 หลักสูตรการศึกษาของโรงเรียนแห่งนี้จะแบ่งเป็น 2 รูปแบบ คือ Cambridge IGCSE และ International Baccalaureate (IB)
คณะครูและอาจารย์ของโรงเรียนสาธิตแห่งมหาวิทยาลัยรังสิต ได้รับการคัดเลือกมาจากหลากหลายประเทศ เช่น ประเทศอังกฤษ สหรัฐอเมริกา แคนาดา นิวซีแลนด์ ออสเตรเลีย และประเทศอื่นๆในแถบเอเซีย ยิ่งไปกว่านั้น โรงเรียนฯ ยังให้ความสำคัญยิ่งกับการสรรหาผู้ชำนาญการที่มีคุณภาพสูง ที่รักและห่วงใยในบุตรหลานของท่าน ตลอดจนรักษามาตรฐานด้านการศึกษาและการเรียนการสอนให้อยู่ในระดับสูงอีกด้วย โรงเรียนหวังว่าเด็กเด็กคงมีความสุข
นักเรียนหอพัก
นักเรียนที่เลือกอยู่หอพัก จะได้รับโอกาสในการเรียนรู้ทางสังคม วัฒนธรรม พร้อมๆ กับการดูแลเอาใจใส่ทางวิชาการ และความเป็นอยู่เสมือนอยู่ภายใต้การดูแลของผู้ปกครองเอง เนื่องจากหอพักของโรงเรียนมีลักษณะเป็นกันเอง พร้อมผู้ดูแลหอพักที่มากด้วยประสบการณ์ ดูแลเอาใจใส่นักเรียน มีการอบรมดูแลนักเรียนเป็นอย่างดีคุณภาพทางการศึกษาของนักเรียน ถือเป็นวาระสำคัญของการบริหารหอพัก ทางโรงเรียนจึงมีการจัดสอนทางวิชาการและกิจกรรมส่งเสริมการเรียนรู้หลังเลิกเรียน รวมถึงการไปทัศนศึกษานอกสถานที่นอกเวลาเรียน การดูแลเอาใจใส่นักเรียนเป็นรายบุคคลจะทำให้นักเรียนเรียนรู้ และเติบโตอย่างมีประสิทธิภาพทั้งวิชาการและสังคมไปพร้อมๆ กัน
บรรยากาศการเรียนการสอน.
เราให้ความสำคัญกับการสร้างบรรยากาศสภาพแวดล้อม ตลอดจนสิ่งอำนวยความสะดวกที่เกื้อหนุนการเรียนรู้และคุณภาพชีวิตที่ดีของนักเรียนรูปลักษณ์ของสถาปัตยกรรมมาจากการดัดแปลงลีลาการออกแบบอาคารสถานที่และภูมิทัศน์ที่มีการผสมผสานอย่างลงตัวและได้ดุลยภาพระหว่างธรรมชาติและความคิดสร้างสรรค์
อาคารสถานที่และเทคโนโลยี